b'\n_START_ARTICLE_\nSrednji re\xc5\xbeanj hipofize\n_START_PARAGRAPH_\nSrednji re\xc5\xbeanj hipofize, pars intermedia je grani\xc4\x8dni re\xc5\xbeanj izme\xc4\x91u prednjeg i stra\xc5\xbenjeg re\xc5\xbenja hipofize. Sastoji se od triju vrsta stanica: bazofilnih, kromofobnih stanica i koloidom ispunjenih cista. Ciste su ostatak Rathkeove vre\xc4\x87ice. _NEWLINE_U fetalnom razdoblju ljudskog \xc5\xbeivota, ovaj re\xc5\xbeanj proizvodi melanocitno stimulacijski hormon MSH koji uzrokuje otpu\xc5\xa1tanje melaninskog pigmenta u ko\xc5\xbenim melanocitima (pigmentnim stanicama). U svakom slu\xc4\x8daju srednji re\xc5\xbeanj je uobi\xc4\x8dajeno vrlo mali ili gotovo potpuno nestane u odrasloj dobi, pa se govori da ga \xc4\x8dovjek i nema.  Preciznije, kod \xc4\x8dovjeka je rudimentaran. Ovaj re\xc5\xbeanj jako je reduciran u ljudi bijele puti. _NEWLINE_Kod \xc5\xbeivotinja koje ga imaju (poput \xc5\xa1takora) lu\xc4\x8di i hormon stimulacije melanocita (melatonin). Ima ga i u psa i konja, dok u dupina  nedostaje. Kod ni\xc5\xbeih kralje\xc5\xbenjaka (ribe, vodozemci) MSH iz srednjeg re\xc5\xbenja odgovoran je za tamnjenje ko\xc5\xbee, \xc4\x8desto kao odgovor na promjenama u pozadinskoj boji. Promjena boje se javlja zato \xc5\xa1to MSH poti\xc4\x8de raspr\xc5\xa1ivanje melaninskog pigmenta u ko\xc5\xbenim melanofornim stanicama._NEWLINE_Srednji re\xc5\xbeanj razvija se iz Rathkeove vre\xc4\x87e, od stra\xc5\xbenje stijenke._NEWLINE_Tvore ga blijede bazofilne stanice koje  sadr\xc5\xbee  mala  sekretna  zrnca. Tu su i ve\xc4\x87e  poligonalne  epitelne  stanice  bogate  mitohondrijima. Ovo  podru\xc4\x8dje  proizvodi  melanostimuliraju\xc4\x87i  hormon .'